વરિષ્ઠ વકીલ કામિની જયસ્વાલ દ્વારા દાખલ કરવામાં આવેલી આ પીઆઇએલ એક સ્વતંત્ર પત્રકાર પુષ્પ કુમાર શર્મા દ્વારા કરવામાં આવેલા સ્ટિંગ ઓપરેશન પર આધારિત છે. આ સ્ટિંગ ઓપરેશનમાં ભાજપના સાંસદ પ્રકાશ જાવડેકર અને ભૂપેન્દ્ર યાદવ વચ્ચેની વાતચીતને આધાર બનાવવામાં આવી છે. આ વાતચીતમાં બંને નેતા તુલસીરામ પ્રજાપતિની માતા પાસેથી વકાલતનામુ મેળવવા અંગે વાતચીત કરી રહ્યા છે. આ સ્ટિંગની એક કોપી દેશની અગ્રણી ન્યુઝ ચેનલ એનડીટીવી પાસે ઉપલબ્ધ છે. તેના આધારે આ અહેવાલ તૈયાર કરવામાં આવ્યો છે.